哈耶克嘗聞維塞爾講習，尊民主社會主義，及至為米塞斯之吏，又聞其道，遂棄社會主義，深究其弊，著書而理之。其書《到奴役之路》，大斥社會主義之策，謂凡集體主義之世必至獨夫當政，納粹德國與蘇聯之治皆此類也。若行中央計劃，則不以互市通有無，卻以肉食者寥寥數人理百業，然肉食者不明互通有無之理，以至齟齬百出，或以强權為之。如若失策，百姓皆以為國府無能，遂托強人執牛耳，由是極權之治始成矣。一旦互市之自由不存，則生食為用之自由焉附。